'জাম-দ্ব্যাংস-ম্খ্যেন-ব্র্ত্সে'-দ্বাং-পো

'জাম-দ্ব্যাংস-ম্খ্যেন-ব্র্ত্সে'-দ্বাং-পো (তিব্বতি: འཇམ་དབྱངས་མཁྱེན་བརྩེའ་དབང་པོ, ওয়াইলি: 'jam dbyangs mkhyen brtse' dbang po) (১৮২০-১৮৯২) তিব্বতী বৌদ্ধধর্মের সা-স্ক্যা ধর্মসম্প্রদায়ের একজন বিখ্যাত পণ্ডিত ছিলেন। 'জাম-দ্ব্যাংস-ম্খ্যেন-ব্র্ত্সে'-দ্বাং-পো ১৮২০ খ্রিষ্টাব্দে তিব্বতের গ্তের-ক্লুং (ওয়াইলি: gter klung) উপত্যকায় অবস্থিত দিল-ম্গো (ওয়াইলি: dil mgo) নামক স্থানে শিং-খাম্স-স্গা (ওয়াইলি: shing khams sga) পরিবারগোষ্ঠীতে জন্মগ্রহণ করেন। তার পিতার নাম ছিল রিন-ছেন-র্নাম-র্গ্যাল (ওয়াইলি: rin chen rnam rgyal) এবং মাতার নাম ছিল ব্সোদ-নাম্স-'ত্শো (ওয়াইলি: bsod nams 'tsho)। জন্মের পর শার-ছেন-রিন-ছেন-মি-'গ্যুর-র্গ্যাল-ম্ত্শান (ওয়াইলি: shar chen rin chen mi 'gyur rgyal mtshan) নামক এক বৌদ্ধ লামা তার নাম রাখেন রিন-ছেন-দ্বাং-র্গ্যাল (ওয়াইলি: rin chen dbang rgyal)। পরে তার পিতা তার নাম রাখেন ত্শে-রিং-দোন-গ্রুব (ওয়াইলি: tshe ring don grub)। তার স্কাল-ব্জাং-র্দো-র্জে (ওয়াইলি: skal bzang rdo rje) এবং 'গ্যুর-মেদ-দোন-গ্রুব (ওয়াইলি: 'gyur med don grub) নামক দুইজন ভাই ছিল। স্দে-দ্গে রাজসভার ধর্মগুরু ব্যাম্স-পা-কুন-দ্গা'-বস্তান-'দ্জিন (ওয়াইলি: byams pa kun dga' bstan 'dzin) চার বছর বয়স হলে ত্শে-রিং-দোন-গ্রুবকে দীক্ষা দেন এবং বারো বছর বয়স হলে তাকে ব্যাম্স-পা-নাম-ম্খা'-'ছি-মেদ (ওয়াইলি: byams pa nam mkha' 'chi med) নামক চুয়াল্লিশতম ঙ্গোর-ছেনের পুনর্জন্ম রূপে চিহ্নিত করে তার নতুন নাম রাখেন 'জাম-দ্ব্যাংস-ম্খ্যেন-ব্র্ত্সে'-দ্বাং-পো-কুন-দ্গা'-ব্স্তান-পা'ই-র্গ্যাল-ম্ত্শান-দ্পাল-ব্জাং-পো (ওয়াইলি: 'jam dbyangs mkhyen brtse' dbang po kun dga' bstan pa'i rgyal mtshan dpal bzang po)। কুড়ি বছর বয়সে তিনি থার-র্ত্সে বৌদ্ধবিহার ও ঙ্গোর-এ-বাম-ছোস-ল্দান বৌদ্ধবিহারে চক্রসম্বর ও হেবজ্র তন্ত্র সম্বন্ধে শিক্ষালাভ করেন। একুশ বছর বয়সে মিন্দ্রোলিং বৌদ্ধবিহারে তিনি শিক্ষাল্কাভ করেন। এই সময় তিনি 'জিগ্স-মেদ-র্গ্যাল-বা'ই-ম্যু-গু (ওয়াইলি: 'jigs med rgyal ba'i myu gu) নামক ভিক্ষুর নিকট ক্লোং-ছেন-স্ন্যিং-থিগ তত্ত্ব এবং ঝে-ছেন-দ্বোন-স্প্রুল-'গ্যুর-মেদ-ম্থু-স্তোব্স-র্নাম-র্গ্যাল (ওয়াইলি: zhe chen dbon sprul 'gyur med mthu stobs rnam rgyal) নামক ভিক্ষুর নিকট মায়াজাল তত্ত্ব সম্বন্ধে শিক্ষালাভ করেন। এছাড়া র্গ্যাল-স্রাস-গ্ঝান-ফান-ম্থা'-য়াস-'ওদ-জের (ওয়াইলি: rgyal sras gzhan phan mtha' yas 'od zer), মি-'গ্যুর-নাম-ম্খা'ই-র্দো-র্জে (ওয়াইলি: mi 'gyur nam mkha'i rdo rje), পে-মা-ব্দুদ-'দুল-দ্বাং-ফ্যুগ (ওয়াইলি: pe ma bdud 'dul dbang phyug), র্দো-র্জে-রিন-ছেন (ওয়াইলি: rdo rje rin chen), ব্যাম্স-পা-কুন-দ্গা'-ব্স্তান-'দ্জিন (ওয়াইলি: byams pa kun dga' bstan 'dzin) প্রভৃতি বিখ্যাত বৌদ্ধ লামারা তার শিক্ষক ছিলেন। ১৮৫৯ খ্রিষ্টাব্দ থেকে ম্ছোগ-গ্যুর-গ্লিং-পা, ব্লো-গ্রোস-ম্থা'-য়াস এবং 'জাম-দ্ব্যাংস-ম্খ্যেন-ব্র্ত্সে'-দ্বাং-পো এই তিন বিখ্যাত লামা স্দে-দ্গে রাজ্যে ব্যাপকভাবে ধর্মীয় কর্মকাণ্ডে জড়িয়ে পড়েন, যা ইতিহাসে ম্খ্যেন-কোং-ম্ছোগ-স্দে-গ্সুম (ওয়াইলি: mkhyen kong mchog sde gsum) নামে পরিচিত। এই তিন লামা একসাথে বেশ কিছু লক্কায়িত সম্পদের আবিষ্কার, বিশ্লেষণ ও প্রকাশনার ব্যবস্থা করেন। তার রাজ্যের শান্তির জন্য বিভিন্ন স্থানে ধর্মীয় আচার অনুষ্ঠানের ব্যবস্থা করেন। তারা খ্রো উপত্যকায় একটি নতুন বৌদ্ধবিহার স্থাপন করতে চাইলেও রাজ্যের সা-স্ক্যা ধর্মসম্প্রদায়ভুক্ত লামাদের বিরোধিতায় ব্যর্থ হন। ন্যাগ-রোং অঞ্চলের শাসক ম্গোন-পো-র্নাম-র্গ্যাল (ওয়াইলি: mgon po rnam rgyal) দ্বারা স্দে-দ্গে রাজ্য অবরোধ হওয়ার পর তারা যুদ্ধে বিধ্স্ত রাজ্যের ধর্মীয় গ্রন্থের প্রকাশনীটিকে পুনরায় চালু করার ব্যবস্থা করেন। ১৮৭০ খ্রিষ্টাব্দে ম্ছোগ-গ্যুর-গ্লিং-পা মৃত্যুবরণ করলে 'জাম-দ্ব্যাংস-ম্খ্যেন-ব্র্ত্সে'-দ্বাং-পো তার একটি সংক্ষিপ্ত জীবনী রচনা করেন। এছাড়া তিনি সা-স্ক্যা ধর্মসম্প্রদায়ের সাধনা পদ্ধতির ওপর স্গ্রুব-থাব্স-কুন-ব্তুস (ওয়াইলি: sgrub thabs kun btus) নামক একটি গ্রন্থ রচনা করেন। এছাড়া তিনি লাম-'ব্রাস-স্লোব-ব্শাদ (ওয়াইলি: lam 'bras slob bshad) তত্ত্বের ওপর সতেরো খন্ড গ্রন্থ রচনা করেন। তিনি দ্বুস-গ্ত্সাং-গ্নাস-য়িগ (ওয়াইলি: dbus gtsang gnas yig) নামক তিব্বতের ধর্মস্থানগুলির একটি ভ্রমণ নির্দেশিকা রচনা করেন। Orgyen Tobgyal Rinpoche (২০০৫)। "The Life of Jamyang Khyentse Wangpo"। Jamyang Khyentse Wangpo Series। LotsawaHouse।  Gardner, Alexander (ফেব্রুয়ারি ২০১০)। "Jamyang Khyentse Wangpo"। The Treasury of Lives: Biographies of Himalayan Religious Masters। সংগ্রহের তারিখ ২০১৪-১০-১২।  Chhosphel, Samten (ডিসেম্বর ২০০৯)। "Chokgyur Lingpa"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৯-০১।  Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 4, pp. 500 ff. Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication, pp. 270–280. Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, pp. 849–858.